‘मनचाहे तरीके से तहबाजारी वालों पर कार्रवाई नहीं कर सकती पुलिस’
नई दिल्ली | दिल्लीहाईकोर्ट ने बुधवार को कहा कि महानगर के तहबाजारी मुक्त इलाके में तहबाजारी करने वालों के खिलाफ कार्रवाई के दौरान पुलिस मनमाने तरीके से उन्हें हिरासत में नहीं ले सकती। न्यायमूर्ति जीएस सिस्तानी और न्यायमूर्ति विनोद गोयल की पीठ ने तीन तहबाजारी करने वालों की तरफ से दायर बंदी प्रत्यक्षीकरण याचिका पर सुनवाई के दौरान यह टिप्पणी की। दक्षिण दिल्ली के लाजपत नगर बाजार के तहबाजारी निषिद्ध क्षेत्र में बैठने के लिए पुलिस ने इन्हें 24 घंटे से ज्यादा समय तक हिरासत में रखा। अदालत की टिप्पणी पर दिल्ली पुलिस ने पीठ से कहा कि वह तीनों तहबाजारी करने वालों के खिलाफ कार्रवाई रोक देगी और उन्हें जल्द ही हिरासत से रिहा कर दिया जाएगा। पुलिस ने पहले कहा था कि इन तहबाजारी करने वालों को तभी रिहा किया जाएगा जब वे मुचलका भरेंगे। अदालत इस पर सहमत नहीं हुई और पुलिस से पूछा कि कई सौ तहबाजारी करने वालों को पकड़ा गया, जिनमें से इन्हीं तीनों से मुचलका भरने के लिए क्यों कहा जा रहा है।
hin_Deva hin_Deva